**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**Коми Республика мутасын код юра, наркотикысь либӧ мӧд кольмӧданторйысь коддзӧм йӧзлы отсӧг сетӧм могысь специализируйтӧм организацияяс лӧсьӧдан пӧрадок йылысь**

Примитӧма Коми Республикаса

Каналан Сӧветӧн 2024 вося лӧддза-номъя тӧлысь 14 лунӧ

Тайӧ Оланпасыс «Россия Федерацияса субъектъясын публичнӧй власьт котыртан ӧтувъя принципъяс йылысь» Федеральнӧй оланпас серти урчитӧ Коми Республика мутасын код юра, наркотикысь либӧ мӧд кольмӧданторйысь коддзӧм йӧзлы отсӧг сетӧм могысь специализируйтӧм организацияяс лӧсьӧдан пӧрадок.

**1 статья**

1. Код юра, наркотикысь либӧ мӧд кольмӧданторйысь коддзӧм йӧзлы отсӧг сетӧм могысь специализируйтӧм организацияяссӧ (водзӧ – специализируйтӧм организацияяс) лӧсьӧдӧны Коми Республика мутасын федеральнӧй оланпастэчас да Коми Республикаса оланпастэчас серти Коми Республикаса канму учреждениеяс формаын, кодъяс уджалӧны дзоньвидзалун видзан юкӧнын, либӧ Коми Республикаса уджалысь канму учреждениеяслӧн тэчас юкӧдувъясӧн, кодъяс уджалӧны дзоньвидзалун видзан юкӧнын.

2. Тайӧ Оланпасӧн урчитӧм пӧрадокын лӧсьӧдӧм специализируйтӧм организацияясыс котыртӧны ассьыныс уджсӧ код юра, наркотикысь либӧ мӧд кольмӧданторйысь коддзӧм йӧзлы отсӧг сетӧм могысь специализируйтӧм организацияяслысь уджсӧ котыртан правилӧяс серти, кутшӧмъясӧс урчитӧма федеральнӧй оланпастэчасӧн.

**2 статья**

Тайӧ Оланпас збыльмӧдӧмкӧд йитчӧм рӧскодсӧ сьӧмӧн могмӧдӧны лӧсялана финансӧвӧй во да планӧвӧй период вылӧ Коми Республикаса республиканскӧй сьӧмкуд сьӧм тшӧт весьтӧ.

**3 статья**

Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.

Коми Республикаса Юралысь В.В. Уйба

Сыктывкар

2024 вося лӧддза-номъя тӧлысь 19 лун

30-РЗ №